
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL  ŠAKIŲ  RAJONO  GRINAIČIŲ  ŽEMĖS ŪKIO   BENDROVĖS ŽEMĖS SKLYPŲ SUJUNGIMO BEI SANITARINĖS  APSAUGOS  ZONOS  NUSTATYMO DETALIOJO  PLANO  TVIRTINIMO 
2015 m.  lapkričio 16 d. Nr. AT-1193
Šakiai
             Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu,  Lietuvos Respublikos teritorijų planavimo įstatymo 27 straipsnio 4 dalimi, rajono  savivaldybės  administracijos  direktoriaus 2015 m. birželio 12 d. įsakymo Nr. AT-574 „Dėl  pavedimo  administracijos  direktoriaus  pavaduotojui“ 5 punktu, bei atsižvelgdamas į Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2015-11-13  teritorijų planavimo dokumento patikrinimo aktą Nr. TP1-1271,

          1. T v i r t i n u  vietovės lygmens, bendra su visuomene derinimo tvarka parengtą Šakių  rajono Grinaičių žemės ūkio bendrovės žemės sklypų (kadastriniai Nr.8484/0003|:644, 8484/0003:720, 8484/0003:734) sujungimo bei sanitarinės apsaugos zonos nustatymo detalųjį planą (brėžinys ir aiškinamasis raštas pridedami). 
              Žemės ūkio paskirties 6,7710 ha ploto, specializuotų sodininkystės, gėlininkystės, šiltnamių, medelynų ir kitų specializuotų ūkių  naudojimo būdo žemės sklypui nustatomas 151 kv.m ploto kelio servitutas (tarnaujantis daiktas). Žemės sklypui taikomos specialiosios  žemės naudojimo sąlygos - II ( kelių sanitarinės apsaugos zonos), VI (elektros linijų apsaugos zonos),  XXI (žemės sklypai, kuriuose įrengtos melioracinės (sausinimo,drėkinimo) sistemos bei įrenginiai ir atliekami melioraciniai tyrimai), XLIX (vandentiekio, lietaus ir fekalinės  kanalizacijios tinklų  ir įrenginių  apsaugos zonos), XV (pastatų, kuriuose laikomi ūkiniai gyvūnai, su  esančiais prie jų mėšlo ir srutų kaupimo įrenginiais  arba be jų, sanitarinė apsaugos zonos).



2. Įpareigoju planavimo  organizatorių ne vėliau kaip per 5 darbo dienas nuo teritorijų  planavimo  dokumento  patvirtinimo dienos detalųjį planą įregistruoti Lietuvos Respublikos  teritorijų  planavimo dokumentų registre Lietuvos Respublikos  teritorijų  planavimo dokumentų registro nuostatuose  nustatyta  tvarka.
        3. P a ž y m i u, kad patvirtintas teritorijų planavimo dokumentas  įsigalioja kitą dieną po jo  įregistravimo  ir paskelbimo Lietuvos Respublikos  teritorijų  planavimo dokumentų registre. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
        4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

